Radio Nova on joutunut Instagram-julkaisustaan myrskyn silmään.

Radio Nova on saanut murskakritiikkiä tiistai-iltana julkaisemastaan Instagram-kuvasta, jota syytetään muun muassa rasistiseksi ja epäasialliseksi.

Julkaisussa radio-ohjelman aamushow’n juontajat Aki Linnanahde ja Minna Kuukka esittelevät omaa Putous-teemaista sketsihahmokisaansa.

Kuva on osa juontajien omaa sketsihahmokisaa. Linnanahteen hahmo on ”Latino-Aki” ja Kuukan ”Kuukka Muumuka”. Julkaisun ohella mainostettiin radio-ohjelman keskiviikkoaamun vieraita, Putous-ohjelmasta tuttua Kiti Kokkosta ja Pihla Penttistä.

Tältä näytti poistettu julkaisu Radio Novan Instagram-tilillä.­

– Tällä hetkellä kisan kärjessä Latino-Aki ja Kuukka Muumuka. Huomenna Radio Novan Aamussa klo 9 vieraana Putous-näyttelijät Kiti Kokkonen ja Pihla Penttinen, julkaisun kuvatekstissä luki.

Linnanahteen tummaihoinen hahmo kuitenkin herätti niin paljon paheksuntaa ja kritiikkiä, että Radio Nova poisti julkaisun Instagram-tililtään.

Poistettu ovat myös aikaisemmat julkaisut juontajien omasta sketsihahmokisasta, jossa kisan voittajahahmon oli tarkoitus kanavan mukaan osallistua seuraamaan Putous-ohjelman finaalia.

Kritisoitu kuva oli osa kanavan omaa sketsihahmokisaa. Nyt kanavan Instagram-sivuilla ei ole tietoakaan kilpailusta.­

Myös monet julkisuuden henkilöt, muun muassa laulaja Anna Abreu ja juontaja Cristal Snow ehtivät kritisoida julkaisua ennen sen poistamista.

– Nyt on 2018, Abreu kirjoitti kommenteissa.

Artistin kommentti ehti kerätä kymmeniä tykkäyksiä ennen julkaisun poistamista.

– En tajua. Niinku mikä juttu. Hei oikeasti Linnanahde ei vaan ei, Cristal Snow kirjoitti.

– Mä haluaisin, että tästä syntyisi järkevä keskustelu miks tää vaan ei ole ok, hän jatkoi.

Muun muassa näin julkaisua kritisoitiin.­

Julkaisu sai ankaraa kritiikkiä myös muilta käyttäjiltä.

– Pyytäisin ystävällisesti Novaa harjoittamaan valveutumista liittyen rasistiseen mainontaan, eräs kirjoitti.

– Toivon, että suhtaudutte kritiikkiin vakavasti ja poistatte kuvat, joissa blackface, toinen kommentoi.

Blackfaceksi kutsutaan kasvomeikkiä, jota vaaleaihoiset käyttivät näytellessään tummaihoista henkilöä. Nykyään blackfacen käyttöä paheksutaan kansainvälisesti, sillä se usein yhdistettiin rasistisiin stereotypioihin.

Myöskään Putous-ohjelmassa ei ole koskaan nähty hahmoa, jolla olisi nähty blackface.

Aki Linnanahteen sketsihahmo aiheuttaa kritiikkiä.­

Menikö juontajien sketsihahmokisa yli? Jätä mielipiteesi kommentteihin!

Edit. 9.10 Lisätty juttuun lisätietoa blackface-termistä.